আণবিক জিনতত্ত্ব
যদিও ডিএনএ'র গঠন থেকে বংশগতির ব্যাখ্যা প্রদান করা সম্ভব হয়, কিন্তু ডিএনএ কেমন করে কোষের আচরণ নিয়ন্ত্রণ করে তা জানা সম্ভব হয়নি। পরবর্তী বছরগুলোতে বিজ্ঞানীরা ডিএনএ কী করে প্রোটিন তৈরির কাজটি নিয়ন্ত্রণ করে তা বুঝতে চেষ্টা করেন। জানা যায় ডিএনএ ছাঁচ হিসেবে ব্যবহার করে কোষ অনুরুপ বার্তাবাহক আরএনএ (messenger RNA) (নিউক্লিওটাইড যুক্ত অণু, অনেকটা ডিএনএ'র মতো) তৈরি করে। বার্তাবাহক আরএনএ'র নিউক্লিওটাইড ক্রম থেকে প্রোটিনে এমিনো এসিডের ক্রম তৈরি হয়; নিউক্লিওটাইড ও এমিনো এসিডের ক্রমের মধ্যে এই রূপান্তরকে জিনেটিক কোড বলে।
ফ্রেডরিখ মিশার
মিশার অসংখ্য ফসফেট-সমৃদ্ধ রাসায়নিক উপাদানকে পৃথক করেন। তিনি এর নাম দেন "নিউক্লিন" (বর্তমানে নিউক্লিক এসিড নামে পরিচিত)। তিনি ১৮৬৯ সালে জার্মানীর টুবিনগেন বিশ্ববিদ্যালয়ের ফেলিক্স হোপ-সেইলারের পরীক্ষাগারে শ্বেত রক্ত কণিকা থেকে নিউক্লিক এসিড পৃথক করেন। যার ফলে বংশগতির বাহক ডিএনএ শনাক্তকরণে নতুন পথের সূচনা হয়। আলব্রেচট কসেলও পরবর্তীতে নিউক্লিক এসিডকে পৃথক করতে সমর্থ হন। পরবর্তীতে ফ্রেডরিখ মিশার নিউক্লিক এসিড বংশগতির সাথে যুক্ত বলে ধারণা দেন।